# Мадярщина

| Мадярщина мад. *Magyarország* |
| --- |
|

Застава и герб

 |
| Розлога | 93030 км2 |
| Обывательство | 9 689 010 (2022) |
| Столиця | Будапешт |
| ГДП (ПНС) на особу | $26647 |
| Интернет-домен | .hu |
| Часова зона | UTC+1 (влѣтѣ +2) |
| Телефонный код | +36 |
| \*\*\* |

Полога Мадярьска (темнозелена)шалатова — штаты Евроунии,
 темносѣда — звышок Европы
**Мадя́рщина** (мад. *Magyarország* [ˈmɒɟɒrorsaːɡ]) — внутроземска краина в середньой Европѣ. Розпростерать ся на великой части Карпатской котлины а на северѣ граничить зо Словакиев, на северовыходѣ з Украинов, на выходѣ з Румыниев, на югу зо Сербиев, на югозападѣ з Хорватиев ай Словениев а на западѣ з Австриев. Мадярщина лежить в басейнѣ рѣкы Дунай а ей територии творять переважно россяглы нижины ровины. Мать веце як 9,5 милиона обывательох, з котрых векшину творять етничны Мадяре а значна ромска меншина. Урядным языком е мадярьскый, котрый належить меджи даколькох языкох в Европѣ, котры не належать до индоевропской языковой родины. Будапешт е главным мѣстом краины а едночасно ей найвекшым мѣстом, як ай доминантным културным а господарскым центром.

Перед взником мадярского штату была територия заселена розличныма групами, меджи котрыма были Келты, Римляне, Гуны, германскы народы, Авары а Славяне. Штатность ся зачала концьом 9. стороча взником Мадярского княжества, котре ся в року 1000 за влады краля Штефана I. перемѣнило на христианске середньовѣкове кральовство. По поражцѣ Османсков империев в битцѣ при Могачѣ в року 1526 была краина веце як 150 рокох роздѣлена на три регионы, аж кым ся на переломѣ 18. стороча зась зъединила под габсбурсков надвладов. Наперек наслѣдным повстаньом проти Габсбургох взникла в року 1867 на основѣ компромису Австро-мадярска монархия, котра фунговала як една з главных европскых надштатох аж до своего розпаду по першой свѣтовой войнѣ. Сучасны границѣ Мадярщины были наслѣдно становены Трианонскым договором з року 1920, котра про краины означала тяжкы страты, включно 71% ей историчной територии, векшины ей господарства а обывательства, а то ай третины етничных Мадярох, котры днесь жиють мимо ей границь.

Мадярщина, котра ся еще одходила з наслѣдкох войны, пришла в ранном медживойновом периодѣ периодом непокойох, по котрых став приход националистично-конзервативного режиму регента Миклоша Горти. Мадярщина ся в другой свѣтовой войнѣ придало к моцностям Оси a потерпѣла значной шкоды а страты на жывотах. По куртой совѣтской окупации была в року 1949 заложена Мадярска людова република як сателитный штат в рамках Варшавского пакту. Наслѣдны политичны репресии а господарска стагнация вели к неуспѣшной мадярской револуции в року 1956, хоть ся комунистична влада в наслѣдуючих десятьрочах ослабила. В рамках револуции в року 1989 пришла Мадярщина мѣровым способом на демократичну парламентну републику. В року 2004 вступило до Европской унии (ЕУ) а в року 2007 до шенгенского простору. Под веджѣньом Виктора Орбана а партии Фидес в роках 2010 аж 2026 дошло в краинѣ к упадку демокрации.

Мадярщина е економиков з высокыма доходками, котра диспонуе универзалным здоровницкым обслугованьом а безплатнов высокошколсков освѣтов. Мать довгу историю вызначных вкладох в области умѣня, музикы, литературы, шпорту, наукы а техникы. Як популарна туристична дестинация в Европѣ привѣтала Мадярщина в року 2019 24,5 милиона заграничных навщивникох. Мадярщина е членом многых меджинародных организаций, включно Рады Европы, ЕУ, НАТО, Организации споеных народох, Свѣтовой организации здоровництва, Свѣтовой торговой организации, Свѣтовой банкы, Азийской инвестичной банкы про инфраштруктуру а Вышеградской групы.

## История

Мадярщина як держава пише свою историю на теперѣшном мѣстѣ в Европѣ од 9. стороча. Она екзистовала в розличных формах и под розличныма назвами:

* 895 – 1000 Мадярске княжество мад. Magyar Fejedelemség
* 1000 – 1918 Мадярске кральовство мад. Magyar Királyság
* 1918 – 1919 Мадярска Людова Република (1918-1919) мад. Magyar Népköztársaság
* 1919 марец – август Мадярска Совѣтска Република мад. Magyarországi Tanácsköztársaság
* 1919 август – 1920 фебруар Мадярска република мад. Magyar Köztársaság
* 1920 – 1946 Мадярске кральовство мад. Magyar Királyság
* 1946 – 1949 Друга мадярска република мад. Magyar Köztársaság
* 1949 – 1989 Мадярска Людова Република (1949-1989) мад. Magyar Népköztársaság
* 1989 – доднесь Третя мадярска република мад. Magyar Köztársaság (до 2012)
 и Мадярщина мад. Magyarország (од 2012)

## Административне дѣлѣня

Регионы Мадярщины
Жупы Мадярщины

Мадярщина подѣлена на 19 жуп, и также на 7 регионох. Головне мѣсто Будапешт е муниципитом з тым же статусом як и провинции.

| Жупа | Головне мѣсто | km² | Население | Густота залюднѣня | ISO |
| --- | --- | --- | --- | --- | --- |
|  Бач Кишкун | Кечкемет | 8.444,89 | 503.825 | 60 | HU-BK |
|  Бараня | Пейч | 4.429,60 | 360.704 | 81 | HU-BA |
|  Бекеш | Бекешчаба | 5.629,71 | 334.264 | 59 | HU-BK |
|  Бершед-Абауй-Земплен | Мишколц | 7.247,19 | 642.447 | 89 | HU-BZ |
|  Будапешт\* | — | 525,14 | 1.752.286 | 3.337 | HU-BU |
|  Чонград-Чанад | Сегед | 4.262,79 | 399.012 | 94 | HU-CS |
|  Фейер | Секешфегервар | 4.358,48 | 417.712 | 96 | HU-FE |
|  Дьер-Мошон-Шопрон | Дьер | 4.207,79 | 467.144 | 111 | HU-GS |
|  Гайду-Бигар | Дебрецен | 6.210,39 | 527.989 | 85 | HU-HB |
|  Гевеш | Ягер | 3.637,17 | 294.609 | 81 | HU-HE |
|  Яс-Надкун-Солнок | Солнок | 5.581,63 | 370.007 | 66 | HU-JN |
|  Комаром-Естергом | Татабаня | 2.264,35 | 299.207 | 132 | HU-KE |
|  Ноград | Шалготарян | 2.544,48 | 189.304 | 74 | HU-NO |
|  Пешт | Будапешт | 6.391,18 | 1.278.874 | 200 | HU-PE |
|  Шомоди | Капошвар | 6.065,06 | 301.429 | 50 | HU-SO |
|  Саболч-Сатмар-Берег | Нѣредьгаза | 5.935,92 | 552.964 | 93 | HU-SZ |
|  Толна | Сексард | 3.703,20 | 217.463 | 59 | HU-TO |
|  Ваш | Сомбатгел | 3.336,11 | 253.551 | 76 | HU-VA |
|  Весприм | Весприм | 4.463,64 | 341.317 | 76 | HU-VE |
|  Зала | Залаегерсег | 3.783,84 | 268.648 | 71 | HU-ZA |

## Обывательство

Жерело информации: штатистика KSH.

Демография| Рок | Обывательство | Довжка живота |
| --- | --- | --- |
| 2004 | 10 116 742 | 72,78 |
| 2010 | 10 014 324 | 74,38 |
| 2015 | 9 855 571 | 75,44 |
| 2020 | 9 769 526 | 75,52 |

## Економика

Економика Мадярьска подля ГДП во вышцѣ 261949 млн. доларох в року 2016 была на 58 позиции в свѣтѣ.

## Одказы

* Свѣтовый банк: ГДП держав свѣта подля ПНС в року 2016 (.pdf)

## Референции